ב"ה

הִמְנוֹן חַ"י אֱלוּל
כּוֹחָהּ עָצוּם פִּלְאֵי פְּלָאִים
עוֹזֶרֶת לַחַיִּים
בְּכָל הָרְגָעִים
זוֹ הִיא הַהִתְוַעֲדוּת, בְּדִבּוּק רֵעִים.

אֲפִלּוּ אָנוּ, יְלָדִים
בְּדֶרֶךְ חֲסִידִים
הֵיטֵב אָנוּ יוֹדְעִים,
לַחַיִּים הִיא מוֹסִיפָה בְּכָל הַמּוֹעֲדִים.

קֶטַע לַיּוֹם הָרִאשׁוֹן - מַשְׁפִּיעַ
לִשְׁמֹעַ יֵשׁ לִי אֶפְשָׁרוּת
דִּבְרֵי חִזּוּק, הִתְעוֹרְרוּת.
בַּהִתְוַעֲדוּת אֶשְׁמַע עֵצוֹת טוֹבוֹת לְהִתְגַּבְּרוּת.

קֶטַע לַיּוֹם הַשֵּׁנִי - דִּבּוּק חֲבֵרִים בָּנִים
אֵינֶנִּי סְתָם כָּךְ יְהוּדִי
וְכָךְ גַּם מִי שֶׁלְּצִדִּי.
הַנְּשָׁמוֹת כָּאן מְאִירוֹת, זוֹ לָזוֹ הֵן מִתְחַבְּרוֹת.
קֶטַע לַיּוֹם הַשֵּׁנִי - דִּבּוּק חֲבֵרִים בָּנוֹת
אֵינֶנִּי סְתָם יְהוּדִיָּה
גַּם כָּל אַחַת פֹּה רְאוּיָה.
הַנְּשָׁמוֹת כָּאן מְאִירוֹת בְּצוּרָה מַמָּשׁ גְּלוּיָה.

קֶטַע לַיּוֹם הַשְּׁלִישִׁי - נִגּוּן
הַנִּגּוּן הוּא שְׂפַת הַלֵּב
קְדֻשָּׁה וְרֶגֶשׁ מְשַׁלֵּב,
אֶל הַשֵּׁם אֲנִי רוֹצֶה עוֹד וָעוֹד לְהִתְקָרֵב.

קֶטַע לַיּוֹם הָרְבִיעִי - לְחַיִּים
בַּמִּלָּה 'לְחַיִּים' – מָה קוֹרֶה
יוּד וְיוּד – שֵׁם הַבּוֹרֵא,
ח' וְמ' – כִּי רַק בְּחֹם נוּכַל 'לְחַיִּים' לְבָרֵךְ.

 קֶטַע לַיּוֹם הַחֲמִישִׁי - הַחְלָטָה טוֹבָה
הִנֵּה הִגַּעְנוּ אֶל הַשִּׂיא
הִתְוַעֲדוּת – כּוֹחָהּ נִסִּי,
אַךְ רַק עִם הַחְלָטָה טוֹבָה בְּאֹפֶן כֵּן וּמַעֲשִׂי.

הִתְוַעֲדוּת חֲסִידִית
בְּאַהֲבָה הֲדָדִית
הִיא סְגֻלָּה לִגְאֻלָּה שְׁלֵמָה וּמִיָּדִית!
